Andrinie se Woordreise... | My Vergifnis Leuse = "Vergeet om te onthou en onthou om te vergeet"!
Andrinie se Woordreise…
My Vergifnis Leuse = "Vergeet om te onthou en onthou om te vergeet"!
Bokka se Reisgedigte
Wie is in die Koffer?
Posted on Januarie 27, 2015 | Lewer kommentaar
‘N ENKELE KUS
Posted on April 17, 2014 | Lewer kommentaar
‘N ENKELE KUS	Andri Matthee
Jesus, Ewige Verlosser – met angs in U hart
Stap U die pad – O, Man van Smart
Op die berg gegaan – U dissipels gemaan
Min wetend van U rou – Wag te hou
Saggies, gebid, geween
U Vader gepleit, hierdie bitter beker weg te neem
Vader het U gebied
Sy wil moet geskied
Moedverlore terug in U spore
Dissipels nooit gewaak
Vind hul vas aan die slaap
Saam aan tafel ge-eet – U’t geweet
Petrus jy’s diè een – wat nog gaan ween
My te verloën met hane kraai ————
In ‘n poort – pleeg hy selfmoord
Diè een U met ‘n soen te verraai
Verraderlik kom hy nader
Soldate om hom vergader
Judas, hoe kon jy dit doen? – Met ‘n soen?
Jou Jesus so te verloën
Oor te gee aan mense se hoon
In stilte het U gegaan
Vir ons die weggebaan
Onregverdig vir ons veroordeel
Sonder Jurie regverdige oordeel
Sterk jongman was U gewees
Vuurhoue skeur deur U vlees
Bebloed U liggaam uitmekaar geruk
Strompel U onder ons kruis gebuk
U stryd nog nie oor
Aan ‘n houtkruis vasgespyker
U Woord het ons gehoor
Nooit nie daarna geluister
‘n Spies gesteek in U sy
So het U gely – ons en Barrabas te bevry
Fluisterroep, smagtend na water – so sag
Gee hul U asyn onder skreeuende gelag
U lyding so wreed –
Tot U Vader – ‘n laaste kreet
“Eloï, Eloï, lema sabagtani?” – “My God, My God,
waarom het U my verlaat”?
Al die haat, dit is te laat
‘n Laaste sug: “Dit is volbring”
Nagdonkerte breek die ligkring
Voorhangsel in die tempel wat skeur
Wat, het gebeur? – ‘n Waarheid wat tref!!!!
Dan die besef???? Al die gejil….. skielik stil……
WAARLIK, HY WAS DIE HEER
DIE EEN WIE EWIG SAL REGEER
Op Golgota het U gesterf
Ons te red uit die verderf
Uit die dood opgestaan
Die Vyand ewig te verslaan
Na U Vader te gaan
Ook vir ons – wag daar hemelse rus
Sonde en dood vir ewig uitgewis
MET EEN ENKELE KUS
Posted in Sielsreise
TSUNAMIE DES 2004
Wie weet of sy dalk haar familie gevind het na al die jare? Mag ons nooit hierdie tragedies vergeet nie, en die wat nog deur die pyn en skeiding werk, mag ons Vader julle in sy arms vashou en deurdra tot die dag wat Hy ons kom haal.
NA 9 JAAR HET ONS NOG NIE VERGEET
Posted on Desember 27, 2013 | Lewer kommentaar
Geskryf deur Andri Matthee
O onskuld uit die verderf
Wie het jou gewerf
Praat van die hel
Jou woede was so fel
Geruisloos trek jy o oseaan terug
Onvoorspelbaar met jou watermassa op jou rug
Onder kinder gejil, skulpies verspei oor die strand,
vrolike voetjies dartelend op die sand
rond & bont
skarrel kindertjies rond
hul emmertjies te vul
van die mooi van jou see
aan hul gegee.
Eensklaps breek jou rug
En storm jy terug
Met tierende woede
Als op jou roede
Plat te vee
O ongenaakbare see
Tog blyk dit of jy bedaar
Rustig naief te midde van al die gevaar
Staan party nog bont
En ploeter in jou stromende water rond
Geen een kan hul meer red
Al wat oorbly is slegs gebed
Jou sierende golwe, ‘n watermassa so hoog
Sierlik gespan soos ‘n hemelboog
Nietig op die kaai
Te midde van al jou lawaai
Niksvermoedend van jou donderende gevaar
Al wat hul gewaar & waarna hul staar,
‘n prentjie so mooi deur die lug getooi.
jou sierende boog met stille grasie hang jy daar in die lug
So bring jy jou bewonderaars onder ‘n valse klug
Wie sou kon droom van te vlug.
‘n Mensemassa tot een saamgebind
Minwetend hul dae is getel
vasgenaal diè wonder te verslind
Verdoemend, soos ‘n nagmerrie uit die hel
Breek jou wonder, so fel
Bruisende water val uit die lug
Jou duisende bewonderaars wanhopig te vlug
Tog op hul gesigte vasge-ets, glo soms nog jou bedrieglike klug
‘n Geskarrel na droeer gebied
toe jy jou skuimende water oor hul giet.
Voor jou woede so erg
vlug mens & dier na die berg
vir diè wat dit maak
daars niks wat jy bied
jy’t gesaai, hartseer & verdriet
Voor ‘n kameralens so naak
jou watermassa van wraak
word jou geheimenis vasgevang
van ‘n menigte so bang
sou dit help om teen jou felheid te beur?
enkeles probeer om aan takke te hang
als wat voorkom meegesleur
bome, geboue, huise gee mee
die aarde plat gevee
deur jou, TIERENDE SEE.
Wie het gehoor?
‘n Moeder se weekklaag na haar kind
word gedra deur die wind
hartseer & rou is al wat ons behou
‘n leegheid van die mooi wat was
slegs verwoesting wat ons nou beskou
en in ons harte ‘n doodse las.
Jou weg na verskillende Kontinente gebaan
Van alle nasies, deur die wereld, is hul gehaal
Jy eens stille Indiese Oseaan
het ons geliefdes in jou versmorende water gemaal.
Gisteraand ‘n kindjie gebore
Nee, nie nog ‘n treurige verhaal
Hy, Jesus, het belowe
Hy sal ons nooit begewe of verlaat
Al wat Hy vra is Glo (dit is nooit te laat).
Stilte daal neer
Geeneen kon jou keer
Verwoesting het jy gesaai,
Weg is al jou helse lawaai.
IN DIE DONKER DIEPTES VAN JOU BEGIN
Het Hy jou eindtog reeds bepaal
Minute het soos ure gevoel
Midde in al jou geweld en gewoel
TOG HET JY NIE GEWIN
God het ons nie gefaal
Hy’t belowe ons te kom haal.
GEBED: DIT IS VREDE WAT U BIED
HERE, LAAT U WIL GESKIED
Posted in Gebedsreise
GOD SE GENADE SPREI OOR GRENSE HEEN
Posted on September 28, 2010 | Lewer kommentaar
Posted in My Gedigreise
ON MY OWN ON A DESERTED ISLAND
Posted on September 17, 2010 | Lewer kommentaar
“WHAT A MIGHTY GOD WE SERVE”!!!
Posted on September 10, 2010 | 3 Kommentaar
“Eye has not seen, nor ear heard … the things which God has prepared for those who love him.” (1 Kor. 2:9)
Hoe ondeurgrondelik is Sy weë??????
My Ma het altyd gesê: “Ons wik, maar God beskik”.
“WAIT FOR GOD, WAIT ON GOD, WAIT WITH GOD” (A Ortlund)
Ek bars van opgewondenheid – hoe my Vader so kan voorsien. Ons dans oor en voor Hom en jubel en juig – Van Sy GOEDHEID wil ek hier getuig.
Bokka voel ons word oud en sy wil graag na ons omsien. So besluit ons vir ‘n 3de keer om weer te probeer om huis te verkoop. Alle vorige pogings so met jare tussenin, bly deure gesluit.
Maar ek gaan sommer heel voor begin:
Soos ‘n Storieboek MET ‘n gelukkige einde?
Vir ‘n paar dekades woon ek in ‘n groot voorstad, daar was goeie en seer jare. Toe besluit ek om ander weivelde te soek, moes besluit tussen George en Vereeniging. My werk sal vir die skuif betaal. Met goeie redes besluit ek op Vereeniging – ja van alle plekke. Nou ja toe, min wetende wat op my wag.
Selfs in hierdie besluit was daar alreeds wonderwerke. Koop ‘n woonstel en trek. Werk en bly lekker so op my eie. Ma na so ‘n paar jaar begin “retrenchments”, my hoof stel voor ek ga terug van wa ek kom, my “job” is veiliger da. Ma glo my ek sukkel om te verkoop en so ga ‘n jaar verby.
Op ‘n dag maak ‘n vriend (hy was ‘n goeie ou, ma ai sy vriende – ek weet nie so mooi nie – en die “cherry” op die koek hy vertel vir vriend diese tannie is ‘n bietjie groot – verbeel jou wat dink vriend????) ‘n voorstel om iemand aan my voor te stel. Uit ordentlikheid, soos Ma my geleer het, sê ek ma “OK”.
Kook ‘n bord boerekos vir vriend (liefde ga mos deur ‘n man se maag – gelukkig het hy nie ‘n boepie gehad). Vriend daag op en siedaar:
“The day was as balmy as summer, we felt like butterflies after a frost, and flattered about, enjoying the sunshine all day.” (LM Alcott)
So ontmoet ek my “sielsgenoot”, iets waaraan ek nooit geglo het nie (ai as mens maar net wag vir daai konneksie, sal jy nie so seerkry en verwerp word nie). 6Maande later is ons getroud in God se 3hoek (God ons Vader, Jesus ons Verlosser en Heilige Gees ons Trooster).
Hierdie jaar vier ons ons 10de sielsgelukkige herdenking, 24/7 bymekaar en rustig. (Soveel vrouens as manlief moet ophou werk sê hy gaan op hul senuwees werk, mens waardeer die tyd wat julle oorhet dis wonderlik om mekaar te kan aanvul en te geniet).
Die woonstel word dadelik verkoop, nogal aan die eerste persone wat belanggestel het, hulle moes eers hulle huis verkoop.
Binne ‘n jaar word my “Een-in-‘n-Miljoen” se werksdae kortgeknip – salaristjeks hop, en so meer? Ek self het ophou werk, na ek my voertuig in ‘n ongeluk na Vêr–eeniging afgeskryf het. Met die fondse maar skraps, besluit ons om diè in ‘n 2de woning te belê. Stel belang in ‘n Wakakonstruksie – ga sien die mense, behoort nou aan iemand anders, maar hy wil verkoop. Nuwe prys R130 000, ons kan huisie kry vir R75 000, ma ga dink eers daaroor. Vlg. dag , hy het weer gedink (ja, so dink ons al2, dit was tè goedkoop?) julle kan die plekkie kry vir R50 000 (WOW) en hy sal dit skuif en kom oprig!
“God’s will is what He sovereignly purposes and plans, and as such it cannot be improved.” (JO Sanders)
Net my God – KAN SO VOORSIEN – met dit was ons gehad het kon ons als betaal – KONTANT – nou verhuur ons die voorste huis en het ‘n leefbare inkomste.
DIè LAASTE “MOVE”: Na 4 verhurings, nader ons huidige huurder ons om te verkoop. Sy lening goedgekeur, als geteken – NOU SOEK ONS HUIS! (Almal weet wat dit beteken – FRUSTRASIE!!!!!)
So bid ons en besluit: 3 Slaapkamers, 2badkamers, 2 toesluitmotorhuise, ens. So gedaan, begin die soektog – ry heen-en-weer (pa en myself is nie by Bokka se dorp nie). Agente: “Vir wat julle soek, is julle prys te laag?” Maar ons het net soveel – moed word al laer, huisie word al kleiner?
NOU LUISTER HIERNA??? Bokka sit haar hart op “X” – ons ry verby “Y” ( “Y” is in die middel van diè twee – neem nie eens notisie nie) – ons sit ons hart op “Z”.
Deure bly toe, ry ma weer terug huis toe, na die naweek se gesoekery. Moed-verloor-se-vlakte, pa is nie meer lus nie, senuwees knaag, ons moet ‘n plek kry, ons moet trek!!!!! Ma troos: “Ons het gebid, Vader weet wat ons wil hê, ons MOET NET GLO!!!!
“Vader lag in Sy mou, julle plekkie is gereed, julle ry verby hom. Wees net geduldig: Ek sal OP DIE REGTE TYD julle daarheen lei.”
“We may not see the path, but the One who leads us, knows the way.” (PJ Stokes)
Maandag agtermiddag, skakel iemand om te hoor of ons al reggekom het, hulle het net die regte plek maar die prys R80 000 meer as wat ons kan insit – hy noem die naam – RAAI WAAR – reg in die middel: x – Y – z. My maag trek ‘n knop – “Your ears shall hear a voice behind you, saying: “This is the way, walk in it”. (Is. 30:21)
Kan diè nag nie slaap nie, vlg môre “Google” ek “Y” en so wrintie daar is ‘n privaat (geen agente) ad – oumense wil verkoop. Opgewonde ry ons deur en voor ons oë: Kom Sy wonderwerk na vore. Presies waarvoor ons gevra het en in ons prysklas!
“I have taught you in the way of wisdom, I have led you in right paths.” (Prov. 4:11)
“Signed, sealed & bought!!!!!!!!!!!!!!!!!!!!!!!!!
NOU PAK ONS – ga na ons aftreehuisie – GOD SE TYDSBEREKENING IS PERFEK!!
WAT ‘N GETUIENIS – Net voor EEN God sal ons buig en van SY Liefde getuig.
“For I know the thoughts & plans that I have for you, says the Lord, thoughts and plans for welfare and peace and not for evil, to give you hope in your final outcome”.
Prys Sy Heilige Naam: JESUS CHRISTUS ons Voorsiener.
Posted in Wegwysers
HELL BOUND EXPRESS (ARE YOU ON THIS TRAIN?)